ม้วนหนังสือเดดซี

thumb|300px|ชิ้นส่วนของม้วนหนังสือในพิพิธภัณฑ์ในเมืองอัมมาน
thumb|300px|หุบผาที่พบม้วนหนังสือ
**ม้วนหนังสือเดดซี** () เป็นหนังสือม้วนที่พบในถ้ำ 11 แห่ง ระหว่าง พ.ศ. 2490 - 2499 ในเมืองคุมรานทางตะวันตกเฉียงเหนือของทะเลเดดซี มีเอกสารกว่า 900 รายการ รวมถึงสำเนาของทุกเล่มหนังสือในพันธสัญญาเดิมของพันธสัญญาเดิม ยกเว้นเนหะมียาห์และเอสเธอร์ ต้นฉบับเหล่านี้มีอายุจากศตวรรษที่ 3 ก่อนคริสต์ศักราช จนถึงศตวรรษที่ 1 หลังคริสต์ศักราช โดยบางฉบับเก่าแก่ที่สุด เช่น 4Q17 (4QExod-Levf) มีอายุถึงยุคเฮเลนิสต์ต้นประมาณ 250 ปีก่อนคริสต์ศักราช ก่อนการค้นพบต้นฉบับเหล่านี้ ต้นฉบับพระคัมภีร์เดิมฉบับสมบูรณ์ที่เก่าแก่ที่สุดคือค็อดิเซ็กซ์เลนินกราด ซึ่งมีอายุถึง ค.ศ. 1008 การค้นพบพระคัมภีร์ม้วนทะเลเดดซีทำให้นักวิชาการสามารถศึกษาว่าตัวข้อความในพระคัมภีร์มีความเปลี่ยนแปลงไปมากน้อยเพียงใดในช่วงเวลาการถ่ายทอดมากกว่า 1,000 ปี พวกเขาพบว่ามีการเปลี่ยนแปลงเพียงเล็กน้อยมาก และพระคัมภีร์ภาษาฮีบรูได้รับการถ่ายทอดด้วยความถูกต้องอย่างน่าทึ่งตลอดหลายพันปี

## การค้นพบ
ในต้นปี พ.ศ. 2490 มูฮัมมัด เอดห์-ดิบ เด็กเลี้ยงแกะชาวเบดูอิน ได้ต้อนฝูงแกะไปหาแหล่งน้ำในทะเลทรายยูเดีย ใกล้กับเมืองคุมรานและติดตามแกะที่หายไปจนพบถ้ำ เมื่อไปสำรวจในถ้ำจึงพบม้วนหนังสือห่อด้วยผ้าลินิน พวกเขานำหนังสือนี้ไปขายต่อให้ประเทศอิสราเอล

ต่อจากนั้นได้มีการสำรวจถ้ำอื่น ๆ ในบริเวณใกล้เคียงกัน และพบม้วนหนังสืออีก แต่ไม่สมบูรณ์เท่าชุดแรกที่พบ

## เนื้อหา
นักวิชาการส่วนใหญ่เชื่อว่า ม้วนคัมภีร์ทะเลเดดซี (มากกว่า 900 ม้วน) ถูกเขียนหรือเก็บรวบรวมโดยกลุ่มชาวยิวกลุ่มหนึ่งที่เรียกว่า เอสซีนีส ซึ่งเป็นกลุ่มที่นักประวัติศาสตร์ชาวยิว ฟลาวีอุส โจเซฟัส และนักปรัชญาชาวยิวอเล็กซานเดรียไฟโล กล่าวถึง อย่างไรก็ตาม ม้วนคัมภีร์เหล่านี้เองไม่ได้มีการอ้างอิงถึงเอสซีนีสโดยตรง นักวิชาการจึงตีความว่ามีความเชื่อมโยงกันเพราะปรัชญาและหลักคำสอนของเอสซีนีสในม้วนคัมภีร์ตรงกับที่โจเซฟัสและไฟโลได้บรรยายไว้ เอกสารสำคัญที่สุดคือคัมภีร์ไบเบิลภาคพันธสัญญาเก่า  ส่วนใหญ่เขียนด้วยภาษาฮีบรู บางส่วนเขียนเป็นภาษาแอราเมอิก (ภาษาพูดสมัยนั้น) และภาษากรีก (ภาษาทางการค้าสมัยนั้น) หนังสือบางส่วนกล่าวถึงวิถีชุมชน กฎและข้อลงโทษ ซึ่งแสดงให้เห็นภาพของกลุ่มชาวยิวที่เรียกว่าพวกเอสซีน ซึ่งเชื่อในวันสิ้นโลกอย่างมาก

เป็นการเปิดเผยวิถีชีวิต ความเป็นอยู่และวัฒนธรรมของชาวยิวในยุคก่อนการประสูติของพระเยซู มีทั้งคำสอนทางศาสนา เล่าประวัติความเป็นมาของชาวคุมราน กฎหมาย จารีต ประเพณี สงครามศักดิ์สิทธิ์ ฯลฯ นอกจากนั้นบางจารึกยังเป็นฉบับคัดลอกจากพระคัมภีร์ของศาสนายูดาห์ ซึ่งเมื่อนักประวัติศาสตร์ถอดความพบว่าตรงกับคัมภีร์ไบเบิลภาคพันธสัญญาเดิม ซึ่งสืบทอดมาจนถึงปัจจุบัน

## อ้างอิง

* บาร์ต คี ดออร์แมน. ความจริงและนิยายในรหัสลับดาวินชี แปลโดย รสสุคนธ์ เมืองแมน ขันธ์นะภา และ สุนีย์ ส. กริมา. กทม. คบไฟ. 2549 หน้า 29 -33

## แหล่งข้อมูลอื่น
 
* UCLA Qumran Visualization Project
* John Allegro analysis of the Dead Sea Scrolls 
* Dead Sea Scrolls Institute 
* The Dead Sea Scrolls Collection (Part of the Gnosis Archive)
* 25 Fascinating Facts About the Dead Sea Scrolls
* Orion Center for the Study of the Dead Sea Scrolls.
* Basic Facts Regarding the Dead Sea Scrolls 
* Timetable of the Discovery and Debate about the Dead Sea Scrolls
* Dead Sea Scrolls & Qumran 
* The Dead Sea Scrolls  (*FARMS*)
* Some of the scrolls can be seen inside the Shrine of the Book  at the Israel Museum in Jerusalem
* Scrolls From the Dead Sea: The Ancient Library of Qumran and Modern Scholarship at Library of Congress
* Library of Congress On-line Exhibit
* The Dead Sea Scrolls Project at the Oriental Institute  features several articles by Norman Golb, some of which take issue with statements made in popular museum exhibits of the Dead Sea Scrolls
* Guide with Hyperlinked Background Material to the Exhibit Ancient Treasures and the Dead Sea Scrolls Canadian Museum of Civilization
* Biblical Archeology - Articles about Biblical Archeology and Dead Sea Scrolls
* The Dead Sea Scrolls and Their Significance for Christianity  (MP3), by Jim Hamilton (Evangelical presentation)
* The Importance of the Discoveries in the Judean Desert Israel Antiquities Authority
* Dating of the Dead Sea Scrolls by the University of Arizona
* F.F Bruce, ''Second Thoughts on the Dead Sea Scrolls'' (1956)  On-line book (PDF).
* Oxford University Press Discoveries in the Judaean Desert (search on the website)


หมวดหมู่:ศาสนายูดาห์
หมวดหมู่:คัมภีร์ของศาสนาคริสต์
หมวดหมู่:งานสะสมของพิพิธภัณฑ์อิสราเอล